Disneyland – rok po otvorení
HLAS WALTA DISNEYHO
Park pre mňa veľa znamená. Nikdy ho úplne nedokončím.
Môžem ho neustále rozvíjať.
Ďalej rozširovať, pokiaľ na to budem mať peniaze.
Počas celej kariéry som namiesto rečí
uprednostňoval činy a výsledky,
ktoré by som mohol ukazovať.
Obyvateľov tejto krajiny čaká
nové zábavné dobrodružstvo.
Čoskoro sa objaví na americkej scéne Disneyland.
Disneyland – rok do otvorenia
Walt Disney je najväčší kreatívny génius v zábavnom priemysle.
Do kín priniesol nové koncepty
a pobavil nespočetné množstvo ľudí.
- To bolo poriadne... - Zaslúžite si to.
Dosť ma to znepokojuje.
Bol to najväčší risk v jeho živote.
Walt Disney začal stavať miesto, o ktorom svet ani nesníval.
UMELECKÝ RIADITEĽ
Walt dospel k záveru, že ak má projekt uspieť,
potrebuje financie,
preto bol ochotný spraviť aj zopár televíznych programov.
Teraz skúsi šťastie v televízoroch.
A som presvedčený,
že Walt uchváti domácich divákov
rovnako ako tých v kinách.
Chcem vás len uistiť, že to neberieme na ľahkú váhu.
Nejde o nejaké vedľajšie dielo organizácie Disney,
ale o jeden z hlavných podnikov.
Walt si najal niekoľko kameramanov, aby zachytili jeho riskantný projekt.
Mnohé zábery neboli nikdy zverejnené.
Neďaleko mesta Anaheim sme na ploche 97 hektárov
začali stavať Disneyland.
TVORKYŇA MODELOV
Keď mi Walt opísal tento skvelý park, nepozdávalo sa mi to,
lebo kto by cestoval 50 či 65 kilometrov?
Dátum otvorenia bol stanovený na polovicu leta 1955.
Nikdy by sme to nestihli
bez úplnej spolupráce všetkých zamestnancov.
SCENÁRISTA
Mnohí v Hollywoode si mysleli,
že Disneyland bude obrovským hollywoodskym prepadákom.
Roy Disney sa opýtal: „Čo tým myslíš, mnohí v Hollywoode?
Presne to som si myslel ja.“
Chceme vám ukázať a podeliť sa s vami o to,
ako meníme sen na realitu.
Disneyland: AKO SA STAVIA SEN
10 mesiacov do otvorenia
HLAVNÝ KOORDINÁTOR
Vybrali sme miesto a veci sa dali do pohybu,
pretože Walt stanovil termín,
ktorý nebolo možné dodržať.
Otvorenie v júli 1955.
A stále nechápem, ako sa to podarilo.
TELEVÍZNY MODERÁTOR
Jedného dňa mi zavolal.
„Pamätáš si, ako som hovoril o projekte
v južnej Kalifornii?“
Tak som nasadol k nemu do auta
a vybrali sme sa na dlhú cestu.
Uvažoval som, kam to vlastne ideme.
Dorazili sme do pomarančového hája.
Vraj je to prísne tajné. Súhlasil som s ním.
Ani mi nenapadlo povedať mu, že je to bláznovstvo.
Správa o postupe z Disneylandu.
V našom prvom televíznom programe sme vám ukázali plán nášho sna.
Toto je ten plán. A snom je Disneyland.
Park, ktorý budujeme neďaleko Anaheimu v Kalifornii.
Sľúbili sme, že vás budeme informovať, ako sa náš sen stáva realitou.
Teraz sa pozrime do Disneylandu, ako to tam vyzerá.
Dokumentárny fotograf Stuart Jewell
je expertom na časozberné snímkovanie.
Tieto aparáty tu nemáme len pre zábavu.
Denne zaznamenávajú priebeh prác na Disneylande.
Obyčajný fotoaparát urobí 24 snímok za sekundu.
Tieto spravia jednu každých 15 sekúnd.
Na vašej obrazovke to vyzerá oveľa rýchlejšie.
Disneyland je rozdelený na štyri hlavné časti.
Štyri rôzne svety, v ktorých sa budú odohrávať naše programy.
Adventureland.
Tomorrowland.
Fantasyland.
A Frontierland.
Walt už v tom čase vedel, že chce ľudí chytiť za srdce.
HLAS HLAVNÉHO UMELECKÉHO RIADITEĽA
Nevedel sa dočkať, kedy všetky možné nápady spojí.
Pomáhalo mu to ujasniť si koncept.
Ktorý bol vtedy podľa mňa chaotický.
NÁVRHÁR
Roy neznášal dlhy.
Walt sa v nich asi vyžíval, lebo sme boli neustále zadlžení.
Museli ste Waltovi slepo veriť,
aby ste ho dokázali nasledovať,
lebo s bankami to šlo ťažko, ani tie si to nevedeli predstaviť.
Žil vo svojom vlastnom svete.
Nedokázal povedať nič viac,
len že má tušenie, že to bude fungovať.
NÁVRHÁR
Nebolo vôbec ľahké presvedčiť ľudí o úspechu Disneylandu.
Našlo sa veľa neveriacich Tomášov.
Nakoniec sa veci dali do pohybu
a bolo to stále väčšie a väčšie.
Premýšľate nad tým, čo ak to nevyjde?
Čo ak sa to ľuďom nebude páčiť? Čo ak je to priďaleko?
Čo ak sa prídu raz pozrieť a už sa nevrátia?
Ale to je Waltov problém. Ak sa mu to nepodarí, je to jeho zlyhanie.
7 mesiacov do otvorenia
Mohli by ste prísť autom.
Je to príjemná 50-minútová cesta naprieč mestom.
Ale buďme iní.
Poďme vzduchom. Leťme helikoptérou.
ZÁHRADNÝ ARCHITEKT
Aby mohol Walt sprevádzať svojho hosťa
na túre po missourskej divočine či niekam inam,
nepotrebuje výškovú budovu
ani vysielací stožiar,
ani diaľničný uzol v pozadí.
Najprv vybudovali násyp, aby zabránili hluku.
Teraz ste vo Waltovom svete.
To je pre terénne úpravy dôležité.
Walt nechcel len malé stromy. Chcel veľké stromy.
Podľa neho nemajú mierku.
Chcel tam skutočnú šou.
Zdôrazňoval Billovi Evansovi, že chce väčšie a lepšie stromy.
Walt nechcel čakať päť rokov,
kým sa krajina zladí s architektúrou.
Zvládli by sme to do istej miery, ale došli nám peniaze.
Snažili sme sa, aby to v rámci rozpočtu vyzeralo vyrastene.
A náš rozpočet bol veľmi biedny.
Spravil som rýchly náčrt, kam dáme násypy,
kam dáme balvany a kam stromy.
Ale bez rozmerov.
Všetko som vysadil od oka.
Pri toľkých prácach a množstve ťažkej techniky
sa problémy občas vyskytnú.
Ale pracovníci to berú ako bežnú vec.
A našťastie nedošlo k vážnym nehodám.
Tu je začiatok Main Street.
Skladá sa zo všetkých malých amerických mestečiek z prelomu storočia.
Môžete sa tu povoziť na konskej električke
okolo starej radnice, opery a požiarnej zbrojnice.
A ak pôjdete na koniec ulice, dorazíte do centra Disneylandu,
kde teraz stojí táto kamerová veža.
5 mesiacov do otvorenia
ZÁMOK ŠÍPKOVEJ RUŽENKY
STAVBYVEDÚCI
Pôvodne bol rozpočet štyri a pol milióna dolárov.
V auguste to bolo sedem.
V decembri to bolo 11 miliónov.
Na jar sme mohli len hádať.
ÚČTOVNÍK
Došli nám peniaze a takmer sme museli výstavbu zastaviť pri 17 miliónoch.
To sa stane,
keď sa snažíte narýchlo vytvoriť niečo také výnimočné ako Disneyland.
Neinvestoval som do rančov. Nič nemám.
Mám len dom. To je všetko.
Vložil som do toho vlastné peniaze.
Pôžičku krytú vlastným životným poistením, ktoré splácam 30 rokov.
S Waltom sme sa prechádzali okolo obrovských základov
pre železničnú stanicu a podchod do Disneylandu.
Obrátil sa na Dicka Irvina a povedal:
„Keď Joe pochová všetky naše peniaze,
nič nám neostane na šou.“
Naozaj ho tá situácia znepokojovala.
4 mesiace do otvorenia
Vo Wilmingtone v Kalifornii
prebiehali práce na dvoch starých parných lokomotívach z 1900.
Pravdepodobne posledné svojho druhu, ktoré boli v USA vyrobené.
WALTOV SYNOVEC
Walt zbožňoval akékoľvek miniatúry.
A tie vlaky boli pre neho akýmsi zosobnením detstva.
Vyrastal s nimi.
Bol o osem rokov mladší než otec.
Keď išlo o vlaky, bol ako malý chlapec.
Veľa času trávili na železniciach.
A ich strýko bol rušňovodič.
Často rozprávali o tom, aké vzrušujúce bolo
stáť pri obrovskej lokomotíve
a vidieť strýka.
STROJNÝ INŽINIER
Naučil som sa veľa o vlakoch.
Postavili sme jeden, čo jazdil okolo Waltovho domu.
Mali sme nákresy Lilly Belle.
Keďže sme mali nákresy pre vláčik,
začali sme vyrábať lokomotívy a vozne.
ŽELEZNICE SANTA FE
Stačilo len zväčšiť rozchod koľaje s mierkou 1:8 na 90 centimetrov.
V štúdiu sme modely atrakcií vyšperkovali
a pustili sme sa do výroby skutočných.
Napríklad dráha Petra Pana zaplnila celý sklad
koľajnicami na strope a vozíkmi.
Nakláňali sme ich a točili.
Zároveň to bolo niečo úplne nové.
Pokiaľ viem, v žiadnom zábavnom parku
nemali závesnú dráhu.
V neďalekom Newporte sme zostavovali miniatúrne pretekárske autá pre Autopiu.
Budú jazdiť po diaľnici v Tomorrowlande.
Najťažšie bolo postaviť ich tak, aby sa do nich zmestili rôzne veľké deti.
Automobilová technika
A aby sme tomu dodali autentickosť,
na diaľnici budú hliadkovať miniatúrne policajné autá.
NÁVRHÁR VOZIDIEL
Každý projekt s Waltom je iný.
Keď začínate, musíte prísť na to,
čo robiť a ako.
Nemali sme projektových manažérov, takže sme nepotrebovali koordinátorov.
Kopírovací stroj ešte nevynašli, takže sme nič netlačili.
Proste sme si robili svoju prácu.
Waltovi ani nenapadlo, že ľudí preťažuje.
Jednoducho sme sa do toho pustili.
Do všetkého naraz.
Neotáľali sme s rozhodnutiami.
Walt si vás musel odchytiť,
že niečo nie je podľa jeho predstáv. Bol to jeho problém.
Veľa ľudí si hovorilo: „Skončil.“
Keby projekt zlyhal, stiahol by so sebou štúdio,
pretože všetko stavil na ten park.
PUBLICISTA
Mali veľa problémov, aby všetko stihli do otvorenia.
Vykopali koryto Rivers of America a v noci ho naplnili vodou.
Vrátili sa na druhý deň a bolo úplne suché.
Pôda bola piesočnatá a voda jednoducho zmizla.
Začali sme experimentovať s vodným kanálom pre veľkú rieku
Rivers of America.
Najprv sme použili niečo ako bentonit.
Bola to mazľavá zmes, aby dno neprepúšťalo,
ale veľmi to nefungovalo.
UMELECKÝ RIADITEĽ
Počas výstavby neprebiehalo všetko hladko.
Walt tam chodil každé nedeľné ráno.
Poobzeral sa po okolí,
párkrát si zhlboka povzdychol,
otočil sa ku mne a povedal: „Vieš čo?
Dnes som dostal nejaké čísla.
Minuli sme viac než polovicu peňazí z rozpočtu,
čo máme pripravený pre park.
A nie je tam vôbec nič,
len diery v zemi a hromady hliny.
Nikto neutratí pätnásť centov,
aby sa na to prišiel pozrieť.“
Povedal: „Mám strach.“
Bál sa.
Bolo neuveriteľné, že sa utratila polovica...
Bola to obrovská suma peňazí
a nebolo tam nič, čo by stálo za to.
Len tam tak sedel. Dlho mlčal.
Vtedy som si uvedomil, čo sú zodpovednosť a starosti,
lebo ja som sa trápil maličkosťami.
Či sa podarí dokončiť toto, tamto...
Ale na toto som vôbec nemyslel,
pretože som o tom nič nevedel.
Ale také sú starosti a v ten deň som to pochopil.
V neďalekej scéne tri
sme začali s výstavbou 32-metrového amerického parníka.
s názvom Mark Twain.
Paluba klesá od jedného konca k druhému,
takže každý kus dreva bolo treba zvlášť narezať a prispôsobiť.
Stavba takej veľkej lode v budove 80 kilometrov od vody
mnohých prekvapila.
Niekto si postaví loď v suteréne a potom ju nevie dostať von,
no my sme mali plán.
Oklamali sme takmer všetkých,
lebo sme ju navrhli tak, aby sa dala rozobrať a prepraviť.
PARNÍK MARK TWAIN
Walt bol od začiatku rozhodnutý, vytvoriť niečo iné.
Mal koncept rodinného zábavného parku.
Spočiatku nás dosť kritizovali
niektorí starí prevádzkovatelia zábavných parkov,
lebo sme míňali priveľa peňazí,
príliš sme sa sústredili na detaily.
SCENÁRISTA
Pred otvorením parku sme navštívili hlavné zábavné parky v krajine
a výrobcov, aby sme zistili, či by mali záujem
vytvoriť naše návrhy.
Odpoveď výrobcov takmer vždy znela:
„Bolo by to náročné. Prečo si nekúpite niečo od nás?“
Predávali typické zábavné atrakcie.
Ale s Waltom to nemôžeme urobiť.
Takže všetky tieto krásne nepraktické veci sme si vyrobili.
Vedel, že neboli praktické.
Nápad postaviť Disneyland som mal celé roky.
Napadlo mi to, keď som bol s deťmi v takýchto parkoch.
Chodievali sme tam každú sobotu a nedeľu.
Ich mama s nami nechcela ísť. Vyparili sme sa.
Brával som ich do zoo a všade.
Radi so mnou chodili a boli to
jedny z najšťastnejších dní môjho života.
WALTOVA DCÉRA
Celý život hovoril, že taký park postaví.
A ako roky plynuli, od mojich piatich rokov
a až kým to nezrealizoval, keď som mala 21 rokov,
jeho sen len rástol.
Z pokorného malého sna,
že to možno bude na malom pozemku,
sa stalo niečo veľkolepé.
Všetci si mysleli, že je blázon,
ako keď povedal, že natočí celovečerný animovaný film.
Do určitej miery to bol
akýsi obrovský experiment.
Taký bol vznik tohto typu parku.
Bože, Walt chcel vytvoriť
niečo úplne odlišné než Coney Island.
Walt vedel o parku všetko.
Vedel o každej rúrke.
Nevedel a ťažko si zvykal na fakt,
že pri stavbe je potrebný betón.
Predstavoval si, že to postavíme ako dočasný filmový set.
Takže sa hneval a nezmieril sa s tým,
že vodopád v Adventurelande bol z betónu.
Vyššie na rieke pracovníci riešili,
ako postaviť skalu.
Vytvoriť krásne skalné útvary je pre Matku prírodu hračka,
ale pre nás to nebolo také jednoduché.
Každý deň som mal kontrolovať výkazy nákladov.
Nikdy... Na strednej mi matika nešla.
Nevedel som, či sme v čiernych, či červených číslach,
ale ak nikto nepovedal,
že sme to prehnali, tak som mlčal.
A Walt sa vždy spýtal, koľko sme doteraz minuli.
Odpovedal som: „Pozriem sa.“ On na to: „Ja ti poviem.“
A aj povedal.
3 mesiace do otvorenia
Keď Disneyland stavali, v štúdiu bolo veľa ľudí,
všetci pracovali na tomto bláznivom nápade.
Bolo to šialené, no zároveň úplne prirodzené.
SÚKROMNÝ POZEMOK ZÁKAZ VSTUPU
NEVSTUPOVAŤ Walt Disney
Nemali sme tam žiadne administratívne kancelárie.
Ľudia boli úplne všade.
Na konci dňa sa vám ani nechcelo ísť domov,
lebo ste sa šli domov len vyspať, ráno opäť vstať,
aby ste sa vrátili späť a pokračovali.
Bolo dosť nepraktické skončiť a ísť domov.
MESTO DUCHOV V KNOTT'S BERRY FARM
Takže, sme v Disneylande.
Áno, sme v parku.
ale problémy sme nenechali v štúdiu.
Tu je ich na jednom mieste veľa.
Keď sme začínali, Walt nevedel čítať nákresy,
no nechcel to priznať.
Občas sme sa ho snažili nachytať,
takže netrvalo dlho a nielenže plánom rozumel,
dokázal v nich čítať lepšie než my.
A mal aj lepší cit pre rozmery, lebo vedel, čo chce,
zmenšenú verziu Main Street.
Keď sme začali stavať, nemali sme ani len 10 % plánov.
Vytvárali sa za pochodu.
Myslím, že Walt bol presvedčený,
že ak návštevníci uvidia dobrý vkus,
dobrú kvalitu a dobrý dizajn,
podvedome to neocenia preto,
že sa vyznajú v záhradnom dizajne
či architektúre,
ale jednoducho rozoznajú dobré od zlého.
ZÁHRADNÁ ARCHITEKTKA
Projektom sa venovali rôzny záhradní architekti,
a potom sa Walt Disney začal obávať, že kvôli tomu množstvu zapojených ľudí
to nebude konzistentné, tak som sa do toho zapojila ja.
Vytvorila som návrh Main Street a centra.
Zvolali stretnutie všetkých umeleckých riaditeľov,
bol tam aj Walt a schválili to.
Roy Disney povedal: „Neobťažujte ho s problémami.
Ak nejaké máte, príďte za nami. Nechajte ho snívať.“
Bol tam každú sobotu,
všetko sme si prechádzali s umeleckými riaditeľmi.
Prichádzal s novými nápadmi, čo by sa malo urobiť.
A chcel začať hneď v pondelok ráno.
V pondelok ráno už nechcel iba plány.
Takže som často cez víkendy
do polnoci robila náčrty a tak sme skrátka fungovali.
Pamätám si,
že Walt bol prchký a náročný,
pretože očakával, že všetci budú robiť to, čo on.
2 mesiace do otvorenia
V Disneylande sme mali vážne problémy.
Radili mi dvaja či traja z mojich hlavných asistentov.
V žiadnom prípade by sme sa nemali snažiť otvoriť v júli.
Mali by sme to preložiť sa september.
Ale odmietli sme.
Pre verejnosť bolo veľmi dôležité,
že park otvoríme v júli,
a popravde,
ak by sme s našimi finančnými problémami čakali do septembra,
možno by sme sa ani nerozbehli.
Všetko to bolo veľmi poučné.
Najviac sa mi na tých dňoch páčilo,
keď niekto povedal: „Tak poďme na to.“
1 mesiac do otvorenia
V celom štúdiu
sa rýchlo vymieňali kladivá a píly za farby a štetce,
lebo sa blížil termín.
Začala sa záverečná dokončovacia fáza.
Je to neustály tlak.
Asi je to prirodzená súčasť šoubiznisu.
Sčasti ide o príležitosť,
sčasti treba vycítiť, že nastala správna chvíľa.
A Walt ako intuitívny typ človeka
vycítil, že nastal čas.
Tlačil na nás a my sme to urobili.
Bol náš strašiak.
Čo s Tomorrowlandom?
Museli sme ho mať.
Nemohli sme povedať, že ho nechceme. A tak tvrdo sme bojovali.
Jedného dňa sme s Waltom vyrazili do Disneylandu.
Povedal: „Herbie,
vieš, čo najhoršie by sa nám mohlo stať?“
Opýtal som sa: „Čo najhoršie by sa mohlo stať?“
Odvetil: „To najhoršie by bolo, keby som skrachoval.“
Súhlasil som: „Áno, to by bolo dosť zlé.“
A on na to:
„V živote som už päťkrát skrachoval, ešte raz ma to nezabije.“
Ak je váš tím súcitný a všetci máte rovnaké ciele,
vznikne niečo
omnoho väčšie než súčet častí.
Tieto veci tak jednoducho fungujú.
Vzbudíte nadšenie a niečo zdieľate.
Niekedy je to trochu absurdné a nakoniec sa len bavíte.
Je to však najmä o tom, že dáte hlavy dokopy a spoločne vymyslíte niečo,
čo by ste sami nedokázali.
Walt bol skutočným majstrom v budovaní takejto atmosféry.
Tu na brehoch nájdeme ríšu tvorov plání Serengeti.
A nad všetkými sa týči žirafa.
Napodobniť tieto zvieratá si vyžaduje spoluprácu
najlepších dizajnérov, sochárov a skvelých mechanikov.
Bol som rozhodnutý, že vyskúšam prvú jazdu,
keď bola prvá loď vo vode.
Chcel som ísť prvý a zistiť, či sa človek namočí...
Lebo mi napadlo prejsť vodopádom.
Takže som šiel pomaly, všetko som skontroloval
a otočil som sa, či je tam priestor.
A pri vodopáde som zamieril priamo do neho.
Vtom som sa otočil ku korme
a sedel tam Walt.
Zastavilo sa mi srdce.
Kým som sa spamätal, vodopád som preplával.
Než som vyrazil, opatrne nastúpil na palubu a ja som si to nevšimol.
Toto je týždenné hlásenie z Disneylandu pred jeho otvorením.
V našom prvom televíznom programe
sme vám popísali naše nádeje a plány pre miesto s názvom Disneyland.
Pred pár mesiacmi sme v správe o stave prác
ukázali skutočný začiatok výstavby.
Mnohí z vás nám písali a zaujímali sa o náš pokrok.
A preto vám chceme tento týždeň,
pár dní pred oficiálnym otvorením,
priniesť aktuálne informácie a podeliť sa
s našimi radosťami a starosťami v týchto pretekoch s časom.
V tejto poslednej správe o výstavbe Disneylandu
chcem vzdať hold štúdiovým umelcom, remeselníkom a inžinierom,
ktorých neúnavné úsilie pomohlo zrealizovať tento sen.
Bez ich schopností a predstavivosti by Disneyland nevznikol.
Posledných pár dní bolo šialených.
Videl som záhradníkov striekať kríky a kvety farbou,
pretože vyschli.
Namiesto polievania maľovali trávu, kríky, stromy.
SPRÁVCA PARKU
Pred otvorením štrajkovalo potrubie.
Museli sme si vybrať fontánky s pitnou vodou alebo toalety,
lebo sme nemali dosť času opraviť oboje.
Walt povedal: „Musíme mať toalety.
Ľudia môžu piť Colu a Pepsi, ale nemôžu cikať na ulici.“
SLÁVNOSTNÉ OTVORENIE 1936
UMELECKÝ RIADITEĽ
Pod hradom unikal plyn
a po celom obvode a základe zámku
bolo vidieť modré plamene.
V tom čase som to nevedel, ale...
Ako zvyčajne som fajčil fajku a vyšiel som z centra.
Zrazu pribehol veliteľ hasičov a schmatol ma.
Vrátili sme sa naspäť do centra.
Povedal: „Neviete, že tam horí?“
Myslel, že nechám zámok vybuchnúť.
Všetci sme boli pod obrovským tlakom.
Žili sme tam a pracovali od skorého rána do noci.
Mali sme 48-hodinový týždeň.
Walt chodil v sobotu za nami, spoločne sme šli na obed,
vrátili sme sa, niečo sme urobili a popritom na nás dohliadal.
Prvé dni po otvorení boli veľmi hektické.
Bývali sme v radnici.
Posledné náčrty sme dokončili na druhom poschodí radnice,
priamo na mieste.
Celý čas to bol veľký chaos.
Bol zázrak, že to vyšlo.
A bol zázrak, že sa Disneyland otvoril načas.
2 týždne do otvorenia
Ľudia mi venovali rôzne pohľady, vraveli:
„Ten chlap nepozerá na peniaze.“
Nie je to pravda. Počítam peniaze.
Niektorí peniaze uctievajú
ako niečo, čo musíte niekde vo veľkom hromadiť.
Pre mňa sú len prostriedkom, ako niečo uskutočniť.
Asi nevlastním nič, z čoho by som mal iný úžitok,
než že tú vec využijem.
Podľa Walta sme sa učili.
Na viac nemal dosť peňazí.
Musel si požičať od ABC, od poisťovne a založiť svoj dom.
Dodávky od dodávateľov meškali,
došlo k poruchám a hrozil štrajk.
Ale Walt bol odvážny. Riskoval všetko, aj svoje presvedčenie.
Koľko ľudí by to urobilo?
Desiateho júla sme v Disneylande oslavovali.
Prvýkrát sme mohli ísť vláčikom okolo parku.
V ten deň sa plavil aj parník.
Walt tam býval,
vstal veľmi skoro ráno,
aby všetko skontroloval.
Tesne pred otvorením
nebol Tomorrowland dokončený.
Museli sme to urobiť narýchlo.
vesmírny bar
TVORCA MODELOV
Pred otvorením Disneylandu bol všade chaos.
V Tomorrowlande sme mali na oboch stranách veľké budovy,
ale boli prázdne.
Dúfame, že nás budete počúvať a sledovať v nedeľu, 17. júla,
keď oficiálne otvoríme Disneyland
jeden a pol hodinovým predstavením na väčšine staníc.
3 dni do otvorenia
To sú len niektoré miesta, ktoré ABC ukázala
dychtivému národu počas najväčšieho živého vysielania na svete.
Všetko sa začalo, keď pán Kintner povedal pánovi Disneymu:
„Čo keby ABC odvysielala otvorenie Disneylandu?“
Podľa pána Disneyho to bol dobrý nápad.
Po tom všetkom predbežnom plánovaní
začali kameramani nacvičovať svoje pohyby.
Volali sme do celej krajiny, zháňali sme vybavenie.
Zohnať 30 km kábla, vrátane 5 km koaxiálneho,
nebola ľahká úloha.
Na trinásť hydraulických vysokozdvižných vozíkov
položili špeciálne kamerové plošiny,
kam ich upevňovali.
Vodiči vozíkov si to museli nacvičiť.
SKÚŠKA VYSIELANIA
Vždy hrozilo, že nezastavia vozíky včas
a vytrhnú káble z kamier.
V tom čase som mal za úlohu spustiť Casey Jr.
Pred otvorením som to skúšal,
vlak sa pohol, prešiel k prvému vozíku a začal sa nakláňať.
Atrakciu sme vypli, aby sme zistili, prečo sa to stalo.
Okolo dráhy nebolo žiadne bezpečnostné zábradlie,
takže sme ju nemohli otvoriť.
Ale mal som lokomotívou prejsť raz po trati pre televíziu.
Divoká jazda pána Žabiaka
Celý čas, čo sme skúšali,
robotníci ešte stavali Disneyland.
Ďalší z našich drobných problémov. To je asfalt, nie piesok.
Aspoň niečo sme dokončili
napriek hektickým prácam na poslednú chvíľu.
Ľudia, materiál a kamióny
sa tadiaľto preháňali v snahe dokončiť všetko načas.
Skúšku to prakticky zastavilo.
RADNICA
Tesne pred otvorením sa dokončovali posledné prípravy.
A pripraviť sa, Fantasyland, Frontierland,
Adventureland, Main Street, Tomorrowland.
Na miesta. Päť sekúnd. A začíname.
Deň otvorenia
Disneyland Walta Disneyho
Ako sa máte? Tu je Hank Weaver.
Po celý rok táto znelka oznamovala
začiatok televíznej šou Disneyland.
Teraz oznamuje otvorenie parku Disneyland.
Ľudia a oči po celom svete
sa sústredia na týchto 65 hektárov tu v kalifornskom Anaheime.
Dnes popoludní odhalia Disneyland, najúžasnejšie kráľovstvo na svete,
na svetovej premiére a vy ste pozvaní.
Začneme tým, že vás zavedieme k vchodu do Disneylandu
a k vášmu moderátorovi Artovi Linkletterovi.
Stojím tu na železničných koľajniciach
pred veľkou železničnou stanicou Disneylandu a Santa Fe.
Po týchto koľajniciach príde o pár sekúnd sám Walt Disney
v miniatúrnom vláčiku v mierke 5:8.
Aká bola jazda?
Výborná.
Guvernér riadil do Frontierlandu
a tam to prebral Fred Gurley.
Priviedol som ho. Plnou parou vpred, chlapci.
- Zdravím, guvernér. - Rád vás vidím, Art.
Kalifornský guvernér Knight, dámy a páni,
Walt Disney a pán Gurley, riaditeľ Santa Fe.
Prepáčte, Santa Fe a Disneylandu.
Správne.
Prichádzajú tisíce ľudí.
Kráčajú čarovným tunelom, pretože sem nemôže žiadne auto.
A ako Alica v Krajine zázrakov,
keď prejdete tunelom okolo Disneyland Santa Fe,
ocitnete sa v inom svete, v časoch dávno minulých.
Hodiny sa posunuli o pol storočia späť,
ste na hlavnom námestí amerického mestečka.
Je rok 1900.
Bol som len jeden z tých spotených ľudí, ktorí sa snažili nájsť cestu...
Bolo to hotové bludisko.
Večer predtým všetci trochu oslavovali,
takže viacerí boli po opici.
Nebol to úplne najlepší deň.
Väčšina ľudí si pamätá deň otvorenia ako úplnú katastrofu,
lebo tam bolo dvakrát viac ľudí, než plánovali.
Došlo jedlo. Všetko, čo sa mohlo, sa pokazilo.
Ženy museli nosiť v tej horúčave podpätky a pančušky.
Na začiatku... na otvorení Disneylandu.
V ten deň bola páľava.
Ale Waltovi sa musí uznať, bol to pôsobivý nápad.
Niekoho takého ste nemohli kritizovať.
Všetky aktivity na Main Street ustali.
Walt Disney predstúpi, aby prečítal venovanie Disneylandu.
Vítam tu všetkých, ktorí prišli na toto šťastné miesto.
Disneyland je vaša zem.
Tu vek prináša spomienky na minulosť.
Mladí si tu môžu vychutnať výzvy a prísľub budúcnosti.
Disneyland je venovaný ideálom, snom
a faktom, ktoré vytvorili Ameriku
s nádejou, že bude zdrojom radosti a inšpirácie pre celý svet.
Ďakujem.
Stojím tu, je to jedna z najúžasnejších chvíľ v mojom živote.
Dámy a páni, myslím, že každý, kto tu dnes bol, povie to,
čo ľudia pred mnohými rokmi na otvorení Eiffelovej veže.
„Bol som tam.“
S hrdosťou môžem povedať, že som bol na otvorení Disneylandu.
Je to úžasné, dámy a páni.
SOCHÁR
Tej myšlienke sme verili, vedeli sme, že je dobrá.
Ostatní ľudia boli presvedčení, že to bude neúspech.
Myslím, že to neplatí pre tých z tvorivých oddelení.
Walt vraví: „Chcem, aby ľudia po každom zážitku
s niečím, čo si navrhol,
odchádzali s úsmevom na tvári.
Pamätaj si to, len to od teba ako dizajnéra žiadam.
Nech je to pekné, ale ľudia musia odchádzať s úsmevom.“
Novinári naše otvorenie veľmi nechválili.
Ale to je súčasť biznisu
pôsobenia v hollywoodskom šoubiznise.
Hľadajú akékoľvek drobné nedokonalosti
alebo iné veci, ktoré by mohli zveličiť.
S potešením vám predstavujem túto sympatickú dámu
a hviezdu, ktorú pán Disney požiadal, aby pokrstila Marka Twaina.
Dámy a páni, slečna Irene Dunne.
- Dobrý, Irene. - Dobrý. Ako sa máte?
Jaj, nakláňa sa.
Trochu sa nakláňa, lebo o chvíľu vypláva.
Loď je pokrstená, začína svoju každodennú plavbu
po rieke Rivers od America.
- Ďakujem, slečna Dunne. - Šťastnú cestu.
Dámy a páni, musím ísť.
Komodor, admirál Joe Fowler, je hore v kormidelni.
Sú pripravení vyplávať, takže...
Zbohom, Irene. Lúčim sa s vami. Šťastnú cestu.
Ozval sa hvizd.
Vyrazte, admirál.
Zbohom.
Pred ukážkou Tomorrowlandu
by som vám rád prečítal krátke venovanie.
„Nazrite do sveta úžasných nápadov, ktoré sú dôkazom ľudských úspechov.
Vojdite do budúcnosti plnej vízií toho, čo nás čaká.
Zajtrajšok prináša nové obzory vo vede, dobrodružstve a ideáloch.
Atómový vek, výzvy vesmíru
a nádej na zjednotený svet v mieri.“
Dámy a páni, dúfam, že tieto holuby
sú poslami mieru pre svet zajtrajška.
Myslím, že ide o pocity ľudí.
Majú zo seba lepší pocit.
Ak dodáme ľuďom pocit sebavedomia,
ak sa vďaka nám budú cítiť neporaziteľne,
nezbavia sa len strachu,
ale budú aj lepšími ľuďmi.
Nádej existuje.
Walt, dnes si prekonal Barnuma. Ale musíme ísť.
Viem, len sa chcem poďakovať umelcom, pracovníkom
a všetkým, ktorí pomáhali zrealizovať tento sen.
Poďme sa zabaviť do Fantasylandu.
- Áno. - Zbohom, priatelia.
Napriek mnohým počiatočným prekážkam
do Disneylandu od jeho otvorenia zavítalo
viac ako 900 miliónov návštevníkov.
VISUTÁ DRÁHA
POŽIARNE ODDELENIE DISNEYLANDU
Venované tým, ktorí postavili Najšťastnejšie miesto na Zemi.
Preklad titulkov: Ina Nguyenová